ওই সনদে আরও বলা হয়েছে, উপরোক্ত পাঁচটি কারণ ছাড়া অন্য কোনও কারণে যদি কেউ তাঁর নিজের দেশ ছেড়ে অন্য দেশে ঢোকেন, তা হলে তাঁকে অনুপ্রবেশকারী হিসেবেই চিহ্নিত করতে হবে; তাঁকে উদ্বাস্তু বা শরণার্থী বলা যাবে না। সুতরাং, পূর্ব-পাকিস্তান (বর্তমান বাংলাদেশ) থেকে যে কোটি কোটি হিন্দু, বৌদ্ধ, খ্রিস্টান ইত্যাদি ধর্মের মানুষজন, যাঁরা ধর্মীয় কারণে ওখানে অত্যাচারিত, নিপীড়িত হয়েছেন এবং দেশ ছাড়তে বাধ্য হয়ে এই বিভক্ত পশ্চিমবঙ্গে আশ্রয় নিয়েছেন— তাঁরা রাষ্ট্রপুঞ্জের সনদ অনুযায়ীই উদ্বাস্তু বা শরণার্থী।